## **Проекти за разработка**

## **Разяснения**

## **Проектите са за работа извън лекциите. По време на лекциите ще обсъждаме прогреса, ще ви давам насоки и ще решаваме проблеми, които сте срещнали в процеса на разработка и не сте успели да разрешите сами.**

## **По-долу са 7-те проекта по които ще се работи. Ще добавя имената и контактите на двойките разпределени за съответния проект. Ако има някакви проблеми с връзката между вас, моля пишете ми и ще ви съдействам.**

## **Проектите имат краен срок на изпълнение - 26 Януари, 2016, когато ще е последната ни лекция, в която ще ги представим финално.**

## **Ако имате някакви въпроси по проектите, които не могат да изчакат до следващата лекция, т.е. ви спират работата по проекта - не се притеснявайте да се свържете директно с мен. Аз ще ви отговоря възможно най-бързо.**

## **Важно**

## **За да има какво да обсъждаме и да можем максимално много да се възползваме от времето през следващите лекции е желателно възможно най-бързо да направите дизайна (дори и да не е перфектен), за да може да обсъждаме кода, по който ще имате повече въпроси. Не се притеснявайте да си записвате въпросите които имате, защото лесно се пропускат нещата, когато имаме много въпроси. Идеята е през следващите лекции да изясним всичко което не ви е ясно за процеса на изграждането на сайтовете.**

## 

## **7. Сайт за Туризъм**

Елица Митева

Янка Григорова

Сайтът може да бъде за:

* сайт за природни забележителности в България
* сайт за даден комплекс за почивка
* сайт за резервации в хотели

Той трябва да има уникален дизайн, който стилово да отговаря на съответната тема.

Сайтът трябва да съдържа следните страници:

* Начална страница
* Страница на дадена секция/категория
* Вътрешна страница показваща дадена статия/продукт
* Страница "за нас"
* Страница за контакти

Сайтът трябва да има следните компоненти (може да добавяте още, тези са задължителни):

* Обособен header
* Лого
* Меню
* Обособена централна част (main)
* Обособен footer

Началната страница трябва да има следните компоненти (може да добавяте още, тези са задължителни):

* jQuery слайдер в който да бъдат показвани снимки + текст
* Обособена част в която да бъдат показвани най-новите статии/продукти

Страницата на дадена секция/категория трябва да има следните компоненти (може да добавяте още, тези са задължителни):

* Част в която да се показват статиите/продуктите от дадена категория
* Странична колона в която може да има продуктов филтър, допълнителни категории, рекламни банери и т.н.
* HTML5 или YouTube/Vimeo видео.

Страница на избрана статия/продукт трябва да има следните компоненти (може да добавяте още, тези са задължителни):

* Подробен текст на статията или подробни детайли за продукта.
* Слайдер който да играе ролята на галерия, в която могат да бъдат видяни допълнителни снимки свързани със статията/продукта.
* Препратки към подобни статии/продукти, хубаво е да има снимка към тях а не само текст.
* Ако е продукт - да има цена и бутон за покупка.

Страницата "за нас" трябва да има следните компоненти (може да добавяте още, тези са задължителни):

* Текст и снимки, които да дават ясна представа за какво е съответния сайт.

Страницата "контакти" трябва да има следните компоненти (може да добавяте още, тези са задължителни):

* Контакт форма
* Карта (статична или интерактивна Google) която да показва адреса на фирмата.

Допълнителни изисквания:

* Сайтът трябва да бъде responsive. Дали ще пишете native responsive design или ще използвате Bootstrap зависи от вас.
* Задължителен компонент тук е responsive менюто. Използвайте jQuery responsive меню плъгин, Bootstrap или си го напишете вие на чист JavaScript.

По избор:

* Да се добави информация с помощта на ajax requests.

Примерни сайтове:

* https://www.airbnb.com/
* http://www.thraciancliffs.com/?hl=bg
* http://escapebrooklyn.com/